open-index/open-wikipedia-markdown huggingface dataset:
გაბრიელა მისტრალის კულტურული ცენტრი

**გაბრიელა მისტრალის კულტურული ცენტრი** ( (GAM)) — კულტურული ცენტრი რომელიც მდებარეობს სანტიაგოში, 227-ე პროსპექტზე. თავიდან აშენდა, როგორც მესამე გაეროს ვაჭრობისა და განვითარების კონფერენციიის სათაო შენობა, რომელიც სანტიაგოში 1972 წელს ჩტარდა. შენობა სალვადორ ალიენდეს მთავრობის და მოხალისეთა დიდი ძალისხმევით 275 დღეში აშენდა. კონფერენციის შემდეგ 1973 წლის სამხედრო გადატრიალებამდე, გამოიყენებოდა როგორც კულტურული ცენტრი.

2006 წელს შენობის ნაწილი ცეცხლმა გაანადგურა, რის შემდეგაც მოხდა შენობის ძირეული რეკონსტრუქცია. განახლებული კულტურული ცენტრი 2010 წლის სექტემბერში გაიხსნა და მას გაბრიელა მისტრალის სახელი ეწოდა. დრეისთვის ცენტრი ღიაა ყველა სახის კულტურული ღონისძიებებისთვის. აქ მუდმივად ეწყობა სხვა და სხვა მიმდინარეობის გამოფენები და კულტურული ქტივობები.

## გალერეა 

GAM Entrada costado oriente 02.jpg|აღმოსავლეთ მხარის შესასვლელი
Mural Brigada Ramona Parra 02.jpg|
Guillon, Sol - Carro del cielo -GAM 2016 -fRF01.jpg|
Roman, Samuel - Puerta al espacio -1961 GAM fRF 01.jpg|*Puerta al espacio*, ავტორი: სამუელ რომანი.
GAM Pez de mimbre y vitral -fRF.jpg|ავტორი: ხუან ბერნალ პონსე.
Tekoteko -totem por artistas maories GAM plaza poniente.jpg|*Tekoteko*
Castillo, Victor - Futuro esplendor -GAM plaza Oriente fRF01.jpg|*Futuro esplendor*
Mandiola, Luis - Bebederos -1972 GAM fRF.jpg|*Bebederos* ავტორი: ლუის მანდეოლა

## რესურსები ინტერნეტში 
## სქოლიო 
კატეგორია:სანტიაგო
კატეგორია:ჩილეს შენობა-ნაგებობები
კატეგორია:კულტურა
Apocalypse 91... The Enemy Strikes Black

***Apocalypse 91… The Enemy Strikes Black*** — ამერიკული ჰიპ-ჰოპ ჯგუფ Public Enemy-ს მეოთხე სტუდიური ალბომი. იგი გამოვიდა 1991 წლის 1 ოქტომბერს, ლეიბლებზე Def Jam Recordings და Columbia Records. ალბომი კრიტიკოსების მიერ აღიარებული იქნა და მოხვდა *The Village Voice*-ის Pazz & Jop-ის სიის მეორე პოზიციაზე. *Billboard* 200-ში დისკი #4 პოზიციას იკავებდა, ხოლო Top R&B/Hip-Hop Albums-ის ჩარტში - პირველს. 1991 წლის 26 ნოემბერს მას RIAA-მ აშშ-ში მილიონი გაყიდული ასლისთვის პლატინის სტატუსი მიანიჭა.

## სიმღერების სია 
## ჩარტები
## რესურსები ინტერნეტში 
*

## სქოლიო 
კატეგორია:1991 წლის ალბომები
კატეგორია:Public Enemy-ს ალბომები
კატეგორია:Def Jam Recordings-ის ალბომები
კატეგორია:Columbia Records-ის ალბომები
ზეინ ალ-შარაფ თალალი

**ზეინ ალ-შარაფ თალალი** (; დ. 2 აგვისტო 1916, ალექსანდრია, ეგვიპტის სასულთნო — გ. 26 აპრილი 1994, ლოზანა, შვეიცარია) — იორდანიის დედოფალი და მეფე თალალის მეუღლე. ასევე იორდანიის მეფე ჰუსეინის დედა.

## ოჯახი 
ზეინა დაიბადა ალექსანდრიაში, შარიფი ჯამალ ბინ ნასერის, რომელიც ჰაურანის გუბერნატორი იყო და ვიჯდან ჰანიმის ოჯახში. მამამისი მექას შარიფის, ჰუსეინ ბინ ალის ძმისშვილი იყო, ხოლო დედამისი კვიპროსის გუბერნატორის, შაქირ ფაშას ქალიშვილი და ქამილ ფაშას ძმისშვილი იყო.

## ქორწინება და ბავშვები 
ზეინა 1934 წლის 27 ნოემბერს ცოლად გაყვა თავის პირველ ბიძაშვილს, პრინც თალალ ბინ აბდულაჰს, რომლისგან გააჩინა ოთხი ვაჟი და ორი ქალიშვილი:

*მეფე ჰუსეინი (14 ნოემბერი 1935 – 7 თებერვალი 1999)
*პრინცესა ასმა (გარდაიცვალა დაბადებისას 1937 წელს)
*პრინცი მუჰამედი (დ. 2 ოქტომბერი 1940)
*პრინცი ჰასანი (დ. 20 მარტი 1947)
*პრინცი მუჰსინი (გარდაცვლილია)
*პრინცესა ბასმა (დ. 11 მაისი 1951)

## კარიერა 
დედოფალი ზეინამ, 1950-იანი წლების დასაწყისში იორდანიის სამეფოს პოლიტიკურ განვითარებაში მნიშვნელოვანი როლი შეასრულა, თავისი საქველმოქმედო საქმიანობისა და ქალთა უფლებების დაცვის განხრით.

დედოფალი მონაწილეობდა 1952 წლის კონსტიტუციის შემუშავებაში, რომელიც ქალებს გარკვეული უფლებები მისცა და ქვეყნის სოციალური განვითარება გააღრმავა. 1944 წელს შექმნა იორდანიის პირველი ქალთა კავშირი. დედოფალი ზეინა 1951 წელს აბდულა I-ის მკვლელობის შემდეგ და ახლად გამოცხადებული მეფე თალალის საზღვარგარეთ მკურნალობის დროს, შეავსო კონსტიტუციური ვაკუუმი. დედოფალი კვლავ ასრულებდა ამ როლს 1952 წლის აგვისტოში, სანამ მისი ვაჟი — ჰუსეინი 1953 წლის მაისში არ გამოცხადდა მონარქად, რომელიც 18 წლის ასაკში კონსტიტუციურად მოვალეობა მიიღო.

1948 წლის არაბულ-ისრაელის ომის შემდეგ, პალესტინელი ლტოლვილთა ჩასვლასთან ერთად, მან ათი ათასობით დევნილის დასახმარებლად ეროვნული გეგმა შეადგინა. ასევე 1948 წელს ხელი შეუწყო იორდანიის ეროვნული წითელი ნახევარმთვარის საზოგადოების ფილიალის ჩამოყალიბებას. თავისი ცხოვრების განმავლობაში, დედოფალი ზეინა დიდი დრო და ენერგია დახარჯა ამანში მდებარე უმ ალ-ჰუსეინის ბავშვთა სახლისთვის.

## ჯილდოები 
### ეროვნული 
*  : 50px ალ-ჰუსეინ ბინ ალის ორდენი.
### საგარეო 
*  : 50px მამულის დამცველის ორდენის საპატიო მეთაური (24 აპრილი 1965).

## სქოლიო
კატეგორია:დაბადებული 2 აგვისტო
კატეგორია:დაბადებული 1916
კატეგორია:გარდაცვლილი 26 აპრილი
კატეგორია:გარდაცვლილი 1994
კატეგორია:იორდანიის დედოფლები
კატეგორია:არაბი დედოფლები
ავთანდილ ქუთათელაძე

მინი|ავთანდილ ქუთათელაძე
**ავთანდილ ქრისტეფორეს ძე ქუთათელაძე** (დ. 24 აგვისტო, 1947, თბილისი — გ. 27 ოქტომბერი, 2016) — ქართველი მხატვარი, ოქრომჭედელი, გრაფიკოსი, ქართველი ოქრომჭედლების - ძმები ქუთათელაძეების - უმცროსი ძმა.

## ბიოგრაფია
1965 წელს დაამთავრა თბილისის მე-8-ე საშუალო სკოლა.

1970-1975 წლებში სწავლობდა თბილისის სამხატვრო აკადემიაში ხის, ლითონისა და სხვა მასალის მხატვრული დამუშავების განყოფილებაზე. მისი პედაგოგები იყვნენ  მისი ძმა მ. ქუთათელაძე, ნ. კანდელაკი, დ.მიქატაძე, დ. ციციშვილი, ნ. ერგემლიძე, ზ. პეტუაშვილი. სადიპლომო ნამუშევარი იყო „ძველი ქართული სარიტუალო სასმისები“ (ყარყარა).

სკოლის ასაკიდანვე ეზიარა ჭედურ ხელოვნებას. ძმებთან ერთად მუშაობდა XII საუკუნის ოქრომჭედლობის სტილში. ითვლება, რომ მათ ერთად აღადგინეს ძველი ოსტატების მივიწყებული ხელოვნება და დაუღალავი შრომისა და მხატვრული ნიჭის წყალობით მას ახალი სიცოცხლე შესძინეს.

ავთანდილი უკვე 1966 წლიდან  ხალხური შემოქმედების რესპუბლიკური სახლის სახვითი ხელოვნების განყოფილების მიერ აყვანილი იქნა აღრიცხვაზე
როგორც ხალხური ოსტატი. 

მისი ნამუშევრები (ოქროსა და ვერცხლის სამკაულები, მხატვრული იარაღები, ჭურჭელი) დაცულია თბილისის, მოსკოვის, ყაბარდო-ბალკარეთის, იტალიის, აშშ-ის კერძო კოლექციებში და მუზეუმებში.

გარდა ოქრომჭედლობისა, მისი ნამუშევრებია: დეკორატიული პანოები (სასტუმრო „მოსკოვი“), მხატვრული ჭაღები (სასტუმრო „ვოსტოკი“)
ინტერიერის გაფორმება ჟელეზნოვოდსკის და ჩერკესსკის კულტურის სასახლეებში; შადრევნები ჩერკესკში.

საქართველოს მხატვართა კავშირის წევრი 1981 წლიდან. ყოფილი სსრკ მხატვართა კავშირის წევრი 1981 წლიდან.

## გამოფენები
მოსკოვი, ლენინგრადი, თბილისი (1966), მილანი, მონრეალი (1967), ბელგრადი, დორტმუნდი (1968), პარიზი, დრეზდენი (1970), ტალინი, ლვოვი, ნოვოსიბირსკი, ომსკი, ვილნიუსი, მოსკოვი (1971), ალჟირი, ბელგია, ბერლინი (1975), ჩეხოსლოვაკია (1976), იაპონია, კანადა, აშშ (1978), გფრ, იტალია (1979), საფრანგეთი, ლიტვა (1982).

## ლიტერატურა
* „ვინ ვინაა თანამედროვე ქართულ ხელოვნებაში“, ნინო ზაალიშვილის საერთო რედაქციით, „ქართული ბიოგრაფიული ცენტრი“, 2000

კატეგორია:ქართველი მხატვრები
კატეგორია:ქართველი ოქრომჭედლები
კატეგორია:ქართველი გრაფიკოსები
კატეგორია:დაბადებული 24 აგვისტო
კატეგორია:დაბადებული 1947
კატეგორია:გარდაცვლილი  27 ოქტომბერი
კატეგორია:გარდაცვლილი 2016
ოსბერგის გემი

**ოსბერგის გემი** — მუხისგან აგებული ვიკინგების გემი (დრაკარი) და საფლავი, აღმოჩენილი 1904 წელს ტენსბერგთან, ოსლოდან 113 კმ.–ის დაშორებით, ნორვეგიულ ვესტფოლდში. ნაწილების რესტავრაციის შემდეგ გემი სრულიად აღადგინეს. 

გემს ოცდაათი წყვილი ნიჩაბი აქვს, მაგრამ, როგორც ფიქრობენ, ის ზღვაში გასასვლელად არ იყო გამიზნული. დაახლოებით ახ.წ. 820 წელს აგებული გემი მეფის ასულისა და მისი მოახლეების საფლავად იქცა, რომლების მრავალ საყოფაცხოვრებო ნივთთან, მაგალითად, ქვაბებთან და საწოლთან ერთად დამარხეს.

## რესურსები ინტერნეტში
*ინფორმაცია გემის შესახებ 
*ვიკინგების გემების აღწერა 

კატეგორია:ვიკინგები
კატეგორია:დრაკარები
სადოვოე (მოლდოვა)

**სადოვოე** () — სოფელი მოლდოვაში, ბელცის მუნიციპალიტეტში. მდებარეობს ზღვის დონიდან 174 მეტრზე. 2004 წლის მონაცემებით, მოსახლეობა 1 369 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ბელცის მუნიციპალიტეტი

## სქოლიო 
კატეგორია:ბელცის მუნიციპალიტეტის სოფლები
ჰაშიმიდები

**ჰაშიმიდები** — მმართველი დინასტია აღმოსავლეთ არაბეთის ზოგიერთ ქვეყანაში. სახელი ეწოდა ლეგენდარული ჰაშიმის სახელის მიხედვით, რომელიც კურაიშთა ტომის ფუძემდებელი (კურაიშთა ტომს ეკუთვნოდა მაჰმადი) იყო. დინასტიის დამაარსებელია მექის შერიფი, ჰუსეინ იბნ ალი ალ-ჰაშიმი, რომელიც 1916 წელს ჰიჯაზის მეფედ გამოაცხადეს.

## ჰაშიმიდები ჰიჯაზში
* ჰუსეინ იბნ ალი ალ-ჰაშიმი (1916-1924)
* ალი იბნ ჰუსეინ ალ-ჰაშიმი (1924-1925)

## ჰაშიმიდები სირიაში
* ფაისალ იბნ ჰუსეინი (1920 მარტი-ივლისი)

## ჰაშიმიდები ერაყში
* აბდ ალ-ლაჰ იბნ ჰუსეინი (1920—1921)
* ფაისალ იბნ ჰუსეინი (ფეისალ I) (1921-1933)
* ღაზი იბნ ფაისალი (1933-1939)
* ფაისალი იბ ღაზი (ფეისალ II) (1939-1958)

## ჰაშიმიდები იორდანიაში
* აბდ ალ-ლაჰ იბნ ჰუსეინი (1921-1946 ამირა) (1946-1951 წლებში მეფე)
* ტალალ იბნ აბდ ალ-ლაჰი (1951-1952)
* ჰუსეინ იბნ ტალალი (1952-1999)
* აბდულა ატ-ტანი იბნ ალ-ჰუსეინი (1999-დღემდე)

## ლიტერატურა
კატეგორია:ჰაშიმიდები
ბარა-მანსა

**ბარა-მანსა** () — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 381 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში.

2010 წლის მონაცემებით, მოსახლეობა 177 813 ადამიანს შეადგენდა, მოსახლეობის სიმჭიდროვე 324.95 კმ²-ზე. ფართობი 547 196 კმ²-ია.

## იხილეთ აგრეთვე
* რიო-დე-ჟანეიროს შტატი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიო-დე-ჟანეიროს შტატის მუნიციპალიტეტები
Konami

—  გასართობების მწარმოებელი იაპონური კომპანია, რომელიც ქმნის და დისტრიბუციას უწევს საკოლოექციო ბარათებს, ანიმეს, სლოტ აპარატებს, არკადულ აპარატებსა და ვიდეო თამაშებს.

Konami ცნობილია ისეთი განთქმული ვიდეო თამაშების სერიების შექმნით, როგორებიცაა „Castlevania“, „Contra“, „Dance Dance Revolution“, „Frogger“, „Gradius“, „Metal Gear“, „Pro Evolution Soccer“, „Silent Hill“, „Suikoden“ და „Yu-Gi-Oh!“. 2012 წელს, კომპანია Hudson Soft-ის შთანთქმის შედეგად მის საკუთრებაში გადავიდა რამდენიმე თამაში, მათ შორის „Adventure Island“, „Bonk“, „Bloody Roar“, „Bomberman“, „Far East of Eden“ და „Star Soldier“. Konami არის მეოცე უმსხვილესი ვიდეო თამაშების კომპანია მსოფლიოს მასშტაბით შემოსავლების მხრივ.

კომპანია დაარსდა 1969 წელს, ტოიონაკაში, ოსაკა, იაპონია, კაგემასა კოზუკის მიერ (რომელიც დღემდე რჩება Konami-ს თავმჯდომარედ) და დაკავებული იყო მუსიკალური ავტომატების გაქირავებითა და შეკეთებით. დასახელება "Konami" მომდინარეობს დამაარსებლის, კაგემასა **კო**ზუკის და მისი პარტნიორების, ესინობუ **ნა**კამის, ჰირო **მ**აცუდის და სეკიტი **ი**ისიჰარის გვარებიდან, რომლებმაც ერთობლივად დააფუძნეს Konami Industry Co., Ltd.

კონამის შტაბ-ბინა მდებარეობს ტოკიოში. აშშ-ში Konami ვიდეო თამაშების ბიზნესს მართავს მისი ოფისის მეშვეობით, რომელიც მდებარეობს ელ-სეგუნდოში, კალიფორნია. ის ასევე ოფისს ფლობს სიდნეიში, ავსტრალია. 2016 წლის მონაცემით, მსოფლიოს მასშტაბით Konami-ს განკარგულებაში იყო 21 შვილობილი კომპანია.

## ვიდეო თამაშები
## რესურსები ინტერნეტში
*კონამის პორტალი: აზია , ავსტრალია, იაპონია
*კომპანიის პროფილი — GameSpot
*Konami-ს ისტორია  Jap-Sai.com-ზე
*Konami Holdings Corporation (იაპონია) 
*Konami Digital Entertainment Co., Ltd. 
*Konami Sports Club Co., Ltd.
*Konami Real Estate, Inc.

## სქოლიო
კატეგორია:Nikkei 225
კატეგორია:Konami
კატეგორია:ინტერაქტიული ხელოვნებისა და მეცნიერების აკადემიის წევრები
კატეგორია:1969 წელს დაარსებული კომპანიები
კატეგორია:Entertainment Software Association
კატეგორია:იაპონური ბრენდები
კატეგორია:სლოტ აპარატების მწარმოებლები
კატეგორია:ვიდეო თამაშების კომპანიები იაპონიაში
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების გამომცემელი კომპანიები
ხამანწკები (მოთხრობა)

**ხამანწკები** () — ანტონ ჩეხოვის მოთხრობა, რომელიც 1884 წელს დაიწერა. პირველად, 1884 წლის 16 დეკემბერს, ჟურნალ „Будильник“-ის 486-ე ნომერში გამოქვეყნდა ქვესათაურით „მონახაზი“ და ხელმოწერით ა. ჩეხონტე.

## ისტორია 
ანტონ ჩეხოვმა მოთხრობა „ხამანწკები“ 1884 წელს დაწერა. თავდაპირველად ის 1884 წლის 16 დეკემბერს, ჟურნალ „Будильник“-ის 486-ე ნომერში გამოქვეყნდა.

მოთხრობა უცვლელი სახით შევიდა ჩეხოვის 1886 წელს სანქტ-პეტერბურგში გამოცემულ კრებულში „ჭრელი მოთხრობები“, ხოლო მცირედ შეცვლილი ვერსიით კრებულის შემდეგ ოცდაათ გამოცემაში 1892—1899 წლებში. მოთხრობა აგრეთვე შესულია 1895 წელს გამოცემულ კრებულში „რუსი მწერლების მოთხრობები“ და მოგვიანებით ანტონ ჩეხოვის თხზულებების კრებულის პირველი გამოცემის მესამე ტომში.

1886 წლის 18 იანვარს ვიქტორ ბილიბინისთვის მიწერილ წერილში, როდესაც ის მას „ჭრელი მოთხრობების“ კრებულში შესატანად მოთხრობა „ხამანწკებს“ უგზავნიდა, ჩეხოვმა თავისი ამოცანა განსაზღვრა როგორც, პროფესიონალური სამედიცინო — როგორც ადამიანის ფიზიკური და სულიერი შეგრძნების გამოსახულება უკიდურესი სისუსტის მდგომარეობაში.

ჩეხოვის სიცოცხლეშივე მოთხრობა ბულგარულ, უნგრულ, გერმანულ, პოლონურ, რუმინულ, სერბო-ხორვატულ, სლოვაკურ, ფინურ, ჩეხურ და შვედურ ენებზე ითარგმნა.

## სიუჟეტი 
მამა მცირეწლოვანი შვილით ფულის სათხოვნელად ატელიესთან ჩერდება. ღატაკი, შიმშილისგან დაუძლურებული ბავშვი ტავერნაში მყოფი ხალხის სასტიკი გათამაშების მსხვერპლი ხდება (რადგან არ იცოდა რა არის ხამანწკები — ნიჟარებს ჭამს).

## ლიტერატურა 
Чехов А. П. Устрицы // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.

## რესურსები ინტერნეტში 
* ხამანწკები. ორიგინალური რუსული ტექსტი
* . 1908 და 1922 წლების ინგლისურენოვანი თარგმანი

## სქოლიო
კატეგორია:ანტონ ჩეხოვის მოთხრობები
წმინდა ღამით

**წმინდა ღამით** () — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 13 აპრილს, ჟურნალ „ახალი დრო“-ს 3636-ე ნომერში გამოქვეყნდა ან. ჩეხოვის ხელმოწერით.

## გამოქვეყნება 
მოთხრობა „წმინდა ღამით“ თავდაპირველად 1886 წლის 13 აპრილს, ჟურნალ „ახალი დრო“-ს 3636-ე ნომერში გამოქვეყნდა. შესწორებული ვერსიით მოთხრობა 1887 წელს, სანქტ-პეტერბურგში გამოცემულ კრებულ „ბინდში“ დაიბეჭდა. 1898 წელს გამომცემლობა ტილდა-პრესმა მოთხრობა ცალკე გამოცემის სახით დაბეჭდა. ჩეხოვმა ის ადოლფ მარქსის მიერ 1899—1901 წლებში გამოცემული თხზულებების კრებულის მესამე ტომში შეიტანა.

ჩეხოვის სიცოცხლეშივე მოთხრობა სლოვენურ ენაზე ითარგმნა.

## სიუჟეტი 
მოთხრობის მთავარი გმირი აღდგომის წინა დღეს, ადგილობრივ ეკლესიაში მისასვლელად და აღდგომის დღესასწაულით დასატკბობად მდინარე გოლტვაზე მოგზაურობს. გზაში ის მებორნე ბერს, სახელად იერონიმს გამოელაპარაკება. იერონიმი ოცდაათი წლის უცნაური ადამიანია, რომელიც თავზარდაცემულია ცოტა ხნის წინ საუკეთესო მეგობრისა და მოძღვრის, ღირსი ნიკოლოზის გარდაცვალების გამო. ეს უკანასკნელი დაუჯდომელის შესანიშნავი ოსტატი იყო. მთავარი გმირი აკვირდება საოცარ კონტრასტს საეკლესიო წირვა-ლოცვის მხიარულ სანახაობასა და იერონიმის მარტოობით გამოწვეულ წუხილს შორის. იმაზეც კი არავის უზრუნვია, რომ მებორნისათვის შემცვლელი გამოეგზავნა და ამიტომ მას ზედიზედ მეორე სმენაში მოუწია მუშაობა.

## ლიტერატურა 
Чехов А. П. Святою ночью // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.

## რესურსები ინტერნეტში 
* წმინდა ღამით. ორიგინალური რუსული ტექსტი
* , მოთხრობის ინგლისურენოვანი თარგმანი

## სქოლიო
კატეგორია:ანტონ ჩეხოვის მოთხრობები
ჩერნოიაროვის სახლი (ნოვოჩერკასკი)

**ჩერნოიაროვის სახლი** () — ერთსართულიანი სახლი, არქიტექტურული ძეგლი ნოვოჩერკასკში, როსტოვის ოლქი, რუსეთის ფედერაცია. სახლი არის რეგიონული მნიშვნელობის კულტურული მემკვიდრეობის ობიექტი და არქიტექტურული ძეგლი. 

მისამართი: რუსეთის ფედერაცია, როსტოვის ოლქი, ქალაქი ნოვოჩერკასკი, მოსკოვის ქუჩა № 37.

## ისტორია 
ჩერნოიაროვის სახლი არის ერთ-ერთი ნიმუში მცირედ შემონახული იმ სახლებისა, რომლებიც ნოვოჩერკასკში გვხვდება. შენობა აგებულია XIX საუკუნის შუა წლებში და აქვს რეგიონული მნიშვნელობის არქიტექტურული ძეგლის სტატუსი. სახლი თავდაპირველად ეკუთვნოდა ჩინოვნიკ ტ. ფ. ჩერნოიაროვს. XIX საუკუნის 80-იან წლებში შენობაში განათავსეს „ნაროდნაია ვოლიას“ მიწისქვეშა სტამბა. მოძრაობის რიგებში გაწევრიანებული იყო სახლის მფლობელის ვაჟი. ორგანიზაციას ხელმძღვანელობდა ე. ი. პეტროვსკი, რომელიც ადრე სწავლობდა ხარკოვის ინსტიტუტში. ნაროდნიკებს ნოვოჩერკასკში კარგი კონტაქტები ჰქონდათ ნიკოლაი ივანეს ძე კიბალჩიჩთან და სოფია ლვოვის ასულ პეროვსკაიასთან, რომლებიც ხშირად სტუმრობდნენ ჩერნოიაროვის სახლს. სახლის ფასადზე დამონტაჟებულია მემორიალური დაფა, რომელიც ამტკიცებს მათ ყოფნას აღნიშნულ სახლში. 1992 წლიდან სახლი აღიარეს არქიტექტურის ძეგლად და რეგიონული მნიშვნელობის კულტურული მემკვიდრეობის ძეგლად, რომელსაც იცავს კანონი. ამჟამად შენობაში მუშაობს საკონდიტრო დაწესებულება „Близкие люди“.

## აღწერა 
სახლის ფასადი გაფორმებულია კუთხის პილასტებით. ფანჯრები გაფორმებულია თამასებით. შენობა ერთსართულიანია, მოპირკეთებულია ხით. შენობა დგას მაღალ ქვის ცოკოლზე. სახურავი ოთხფერდაა, დახურულია შიფერით, ფანჯრები ვიწროა და მართკუთხა.

## სქოლიო 
კატეგორია:როსტოვის ოლქის ღირსშესანიშნაობები
ფათიჰი (ტელესერიალი)

**ფათიჰი** () — 2013 წლის თურქული ტელესერიალი, რომელიც Kanal d-ს ეთერში გადიოდა 22:00 საათზე. შედგება ხუთი ეპიზოდისგან –
დაბალი რეიტინგის გამო, ის ორ თვეში დასრულდა.

სერიალში მოთხრობილია ოსმალეთის ფადიშაჰის, მეჰმედ დამპყრობლის შესახებ.

## პერსონაჟები
კატეგორია:თურქული ტელესერიალები
დლინოე (დასახლება)

**დასახლება დლინოე** () — XI–XIII საუკუნეების დასახლება, მდებარეობს მდინარე ჩრდილოეთის დონეცის მარჯვენა ნაპირზე, ბელოკალიტვინის რაიონი, როსტოვის ოლქი, რუსეთის ფედერაცია. მიეკუთვნება სლავური კულტურის მატარებელ ტომებს. დასახლება დლინოეზე გათხრები მიმდინარეობს 2010 წლიდან.

## ისტორია 
როსტოვის ოლქი ძველ დროში ძალიან მჭიდროდ იყო დასახლებული. დასახლებების დიდი ნაწილი მდებარეობდა მდინარის ნაპირებზე. ერთსა და იმავე ადგილზე მოსახლეობა განსახლებული იყო სხვადასხვა ისტორიულ ეპოქაში. 

ძალიან ცოტა მონაცემებია შემონახული შუა საუკუნეების როსტოვის ოლქის ისტორიის შესახებ. გარკვეულ სასარგებლო ინფორმაციას ვიღებთ დასახლება დლინოეს არქეოლოგიური გათხრების შედეგად. დასახლებაში არქეოლოგიური გათრები დაიწყო 2010 წელს და მას ხელმძღვანელობდა როსტოველი არქეოლოგი რ. პროკოფიევი, რომელმაც დასახლება მიაკუთვნა ძველ რუსულ დასახლებათა რიგს და დაათარიღა XI–XIII საუკუნეებით. 

არქეოლოგებს დასახლების თარიღის დადგენაში აღმოჩენილი არქეოლოგიური საგნები და XI–XIII საუკუნეების კერამიკის ნაშთები დაეხმარა. ეს მასალები ადასტურებენ, რომ დასახლებაში მცხოვრებ ადამიანებს ურთიერთობა ჰქონდათ თათარ-მონღოლებთან და სლავურ კულტურასთან.

## არტეფაქტები 
დლინოეს გათხრები და კვლევითი სამუშაოები დაიწყო 2010 წელს. საერთო ჯამში სულ გაითხარა 150 კვ. მეტრი ტერიტორია. არქეოლოგიური გათხრები მიმდინარეობდა მდინარის ფლატეს გასწვრივ, რათა ჩამოშლისაგან დაეცვათ არქეოლოგიური ძეგლის კულტურული ფენები. 

არქეოლოგებმა შეისწავლეს აღმოჩენილი ორმოები, რომელთაგან ორში ძვლების ნარჩენები და კერამიკა იყო წარმოდგენლი, ხოლო ხუთი — სამეურნეო დანიშნულებისა იყო. ერთ-ერთ ორმოს მსხლის ფორმა ჰქონდა, ხოლო მეორე — ქოთნის მოყვანილობისა იყო. აღმოჩენილი ორმები არ იყო ღრმა. აღმოჩენილი მასალები ძირითადად იყო კერამიკა, შინაური და გარეული ცხოველების ძვლები. აღმოჩენილი კერამიკული ქოთნები წითელი და თეთრი თიხისგანაა დამზადებული, რომლებიც შემკულია ხაზოვან-ტალღოვანი ორნამენტებით. აღმოჩენილი ამფორები არის შუა საუკუნეების კერამიკის ტრილიური და ტრაპიზონული სახეობა. ეს ადასტურებს, რომ დასახლების მაცხოვრებლებს კავშირი ჰქონდათ შავი ზღვისა და აზოვის ზღვის ბერძნულ და ვენეციურ მოსახლეობასთან. რამდენიმე არქეოლოგიურ ნივთზე წითელი საღებავით შესრულებული დამღებია აღმოჩენილი. 

კერამიკული ჭურჭლის გარდა არქეოლოგებმა რკინის დაგრეხილი ბალთები, ბრინჯაოს სარკის ნაშთები, მინის სამაჯურები და მინის მძივები აღმოაჩინეს.

## რესურსები ინტერნეტში 
* Древнерусское поселение Длинное на Северском Донце
* «Города» И «Замки» Хазарского Каганата. Археологическая Реальность . Бассейн Дона – Северского Донца.

## სქოლიო 
კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
აბოცი

**აბოცი** — შუასაუკუნეებში საქართველოს ერთ-ერთი განაპირა მხარე, რომელსაც გვიან შუასაუკუნეებში ყაიყულსაც უწოდებდნენ.

ვახუშტი ბაგრატიონი, ასე აგვიწერს აბოც-ყაიყულს: „ხოლო ტაშირს, აბოცსა და ბერდუჯ-ბამბაკსა ჰყოფს მთა ირჯანისა და აწ ყარაღაჯად წოდებული“ (ქართლის ცხოვრება, IV, გვ.313)

## ლიტერატურა 
## რესურსები ინტერნეტში 
* ი. სიხარულიძე — აბოცი

კატეგორია:საქართველოს ისტორიულ-გეოგრაფიული მხარეები
სტაროჩერკასკის კარვისებური სამრეკლო

**სტაროჩერკასკის კარვისებური სამრეკლო** () — ორიარუსიანი სამრეკლო სტანიცა სტაროჩერკასკში, როსტოვის ოლქი, რუსეთის ფედერაცია. მსგავსი არქიტექტურის ერთადერთი ძეგლი სამხრეთ რუსეთში. 

## ისტორია 
1730 წელს სტაროჩერკასკის უფლის აღდგომის ტაძრის ახლოს საფუძველი ჩაუყარეს და ააგეს ორიარუსიანი კარვისებური კოშკი-სამრეკლო. მისი სიმაღლე 45 მეტრზე მეტი იყო. სამრეკლოს პირველ და მეორე სართულზე 1744-1857 წლებში დაცული იყო დონის კაზაკთა არქივი. 1751 წელს სტაროჩერკასკში მონათლეს 1812 წლის საფრანგეთ-რუსეთის ომის მომავალი გმირი, დონის კაზაკების ატამანი, კავალერიის გენერალი მატვეი ივანეს ძე პლატოვი.

## აღწერა 
სტაროჩერკასკის კარვისებური სამრეკლო შედგება სარდაფისაგან, ოთკუთხედი და რვაკუთხედი იარუსებისაგან და კარვისებური ნაწილისაგან, რომლის თავზეც დამაგრებულია ჯვარი. კარვის ზომები მნიშვნელოვნად შემცირდა მის წინამორბედ რვაკუთხა იარუსთან შედარებით. კარვისებური სამრეკლოს სარდაფში გარკვეული პერიოდის განმავლობაში საპატიმრო იყო განთავსებული, რომელშიც გამოკეტილი ჰყავდათ განსაკუთრებით სასტიკი დამნაშავეები. სამრეკლოს პირველი იარუსი არის ორმეტრიანი სქელკედლებიანი რვაკუთხა ნაგებობა, მეორე იარუსს აქვს სათვალთვალო აივანი. შემდეგი იარუსი არის რვა კუთხიანი, იგი კოშკის ყველაზე მაღალი ნაწილია. კედლების შიგნით აუყვება ქვის დახვეული კიბეები, ხოლო რვაკუთხა იარუსში ჩამონატაჟებულ მრგვალ ფანჯრებში (რომელსაც „ჭორებს“ უწოდებენ) სადღესასწაულო ღონისძიებების დროს ამონტაჟებენ სადღესასწაულო განათებას.

## სქოლიო 
კატეგორია:როსტოვის ოლქის ღირსშესანიშნაობები
კაოკოლენდი

**კაოკოლენდი** ( აგრეთვე Kaokoveld) — გვალვიანი მხარე ნამიბიის ჩრდილო-დასავლეთ რეგიონში, დაახლ. 50 000 კმ. კაოკოლენდს დასავლეთით ესაზღვრება  ჩონჩხის სანაპირო. ჩრდილოეთით მას ეკვრის მდინარე კუნენე, რომელიც გზას აგრელებას ანგოლაში,  მდინარის სახელწოდების მქონე პროვინციაში. მდინარეზე გვხვდება ეპუპას ჩანჩქერი. კუნენე ასევე, გადასერავს ქალაქ რუაკანას, რომელიც ოვამბოლენდეშია (დღეს ომუსატის რეგიონი) განლაგებული დამარალენდის სამხრეთში. კაოკოლენდში მიწათმოქმედება შეუძლებელია, რადგან იქ მხოლოდ წელიწადში 350 მმ. ნალექი მოდის. აქ მცხოვრები ტომები - ჰიმბა და ჰერერო დაკავებულია ნადირობით, შემგროვებლობით და მეცხოველეობით.
## კაოკოლენდის ფაუნა
კაოკოლენდი ცნობილია გარეული ცხოველების მრავალფეროვნებით, რომელმაც 1970-ან წლებში დიდი ზარალი განიცადა ბრაკონიერებისაგან. კაოკოლედში ისეთი იშვიათი ჯიშის ცხოველები ბინადრობენ, როგორიცაა შავი მარტორქა, ანტილოპა ორიქსი, მთის ზებრა, სავანას სპილო

მეცნიერები დღემდე დაობენ - არის თუ არა კაოკოლენდის სავანის სპილოები ამოჯახის სრულიად სხვა, ცალკე სახეობა. ყოველ შემთხვევაში სავანის სპილოების ქცევები განსხვავდება აფრიკის კონტინენტზე არსებული ამ ოჯახის სხვა წარმომადგენლების ქცევებისაგან. მიუდგომლობამ, უგზოობამ და ბრაკონიერობამ  სავანის სპილოები გადაშენების პირას მიიყვანა. 
## ტრანსპორტი
რეგიონის სატრანსპორტო სტრუქტურა სუსტად არის განვითარებული. ამის გამო აქ მოგზაურობა ცოტა რთულია. მეტწილად გადაადგილდე ფეხით. შესაძლებელია ყველგანმავალი ავტომანქანების გამოყენება ან გარკვეულ უბნებამდე საჰაერო ტრანსპორტით გადაადგილება. მიკროავტობუსით გადაადგილება ამ გზებზე ყველაზე მაღალი კლასის მძღოლისთვისაც კი ძალიან რთულია.
## იხილეთ აგრეთვე
*დამარალენდი
*ბანტუსტანი
*ოვამბოლენდი
## რესურსები ინტერნეტში
*გადაადგილება ნამიბიაში
*კაოკოლენდი ნამიბიაში 
*მთები ნამიბიაში 
*ვილდასაფარიკა 
კატეგორია:აფრიკის რეგიონები
კატეგორია:ნამიბიის რეგიონები
კატეგორია:ცივი ომის პერიოდის ისტორიული სახელმწიფოები
პაკისტანის კულტურა

**პაკისტანის კულტურა** — პაკისტანის მოსახლეობის შემოქმედებითი მიღწევების კომპლექტი. პაკისტანის კულტურას შედარებით მწირი ისტორია აქვს და საკუთარ თავში მოიცავს სხვადასხვა თემისთვის დამახასიათებელ სუბკულტურებს.

## ისტორია
პაკისტანის ტერიტორიაზე არსებობს ექვსი ობიექტი, რომელიც შეტანილია იუნესკოს მსოფლიო მემკვიდრეობის ძეგლების სიაში.
* მოჰენჯო-დარო
* ტაქსილა
* ტახტი-ი-ბაჰი
* ლაჰორის ციხესიმაგრე
* თატა
* როჰტასის ციხესიმაგრე

## რესურსები ინტერნეტში
* Lahore International Children's Film Festival
* Pakistan Culture and Environment 
* A Journal of Pakistan Studies 
* Pakistan's Cultural Events Guide 

## სქოლიო
კატეგორია:პაკისტანი
ჯერემი კორბინი

**ჯერემი ბერნარდ კორბინი** (; დ. 26 მაისი, 1949) — ბრიტანელი პოლიტიკოსი, ლეიბორისტული პარტიის ლიდერი 2015 წლის 12 სექტემბრიდან 2020 წლის 4 აპრილამდე. თანამდებობა დაიკავა ედი მილიბენდის გადადგომის შემდეგ, როდესაც 2015 წლის საპარლამენტო არჩევნებში ლეიბორისტები დამარცხდნენ. 2017 წლის ივნისის ვადამდელ საპარლამენტო არჩევნებში ჯერემი კორბინის ლიდერობით ლეიბორისტებმა წინა შედეგი გააუმჯობესეს, თუმცა გამარჯვება მაინც ვერ მოახერხეს. 

## რესურსები ინტერნეტში
* ჯერემი კორბინი - ტაბულა
* ჯერემი კორბინი - კვირა

კატეგორია:ბრიტანელი პოლიტიკოსები
კატეგორია:დაბადებული 1949
კატეგორია:გაერთიანებული სამეფოს ლეიბორისტული პარტიის ლიდერები
კატეგორია:დაბადებული 26 მაისი
კატეგორია:ცოცხალი ადამიანები
ელას ვერონა (საფეხბურთო კლუბი)

**„ელას ვერონა“** () — იტალიური საფეხბურთო კლუბი ვენეტოს რეგიონის ქალაქ ვერონიდან. დაარსდა 1903 წელს. ასპარეზობს იტალიის სერია A-ში. საშინაო მატჩებს ატარებს სტადიონ მარკ'ანტონიო ბენტეგოდიზე, რომელიც 39 371 მაყურებელს იტევს.

1984-85 წლების სეზონში კლუბმა შეძლო იტალიის ჩემპიონის ტიტულის მოპოვება. „ელას ვერონა“ არის იტალიის ჩემპიონი ერთადერთი კლუბი, რომელიც არ არის საკუთარი რეგიონის დედაქალაქიდან. ლოგოზე გამოსახულია 2 მასტიფი.

## ტიტულები 
* **სერია A**
** **ჩემპიონი:** 1984/85
* **სერია B:**
** **ჩემპიონი (3):** 1956/57, 1981/82, 1998/99
* **იტალიის თასი**
** **ფინალისტი (3):** 1975/76, 1982/83, 1983/84

## მიმდინარე შემადგენლობა 
## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

კატეგორია:იტალიის საფეხბურთო კლუბები
კატეგორია:ელას ვერონა (საფეხბურთო კლუბი)
ფიფა-ს კონფედერაციის თასი 2017

**ფიფა-ს კონფედერაციის თასი 2017** — ფიფა-ს კონფედერაციის თასის მე-10 გათამაშება, რომელიც რუსეთის ფედერაციაში ჩატარდა 17 ივნისიდან 2 ივლისამდე. ტურნირი ითვლება 2018 წლის მსოფლიო ჩემპიონატის შესავლად.

## მონაწილე გუნდები 
:1 **მუქად** აღნიშნულია ის წელი, რომელშიც ნაკრებმა კონფედერაციის თასი მოიგო. *კურსივად* აღნიშნულია წელი, რომელშიც ქვეყანამ კონფედერაციის თასს უმასპინძლა.
:2 ავსტრალიის ყველა წინა გამოსვლა კონფედერაციის თასზე მოხდა ოკეანეთის კონფედერაციის სახელზე. ეს მათი პირველი გამოსვლაა აზიის სახელით.

## შედეგები 
*ყველა დრო მოცემულია საქართველოს დროით (UTC+4)*
### ჯგუფი A 
|}

----

----

----

----

----

### ჯგუფი B 
|}

----

----

----

----

----

## რესურსები ინტერნეტში 
* ფიფა-ს კონფედერაციის თასი , FIFA.com

2017
ნიკი ჰეილი

**ნიმარატა ნიკი ჰეილი** (; ქორწინებამდე - **რანდჰავა**, სრული სახელი - **ნიმარატა ნიკი ჰეილი**; დ. 20 იანვარი, 1972, ბამბერგი, სამხრეთი კაროლინა) — ამერიკელი პოლიტიკოსი და ელჩი, რომელიც მსახურობდა სამხრეთ კაროლინას 116-ე გუბერნატორად 2011 წლიდან 2017 წლამდე და ამერიკის შეერთებული შტატების 29-ე ელჩად გაერთიანებული ერების ორგანიზაციაში ორი წლის განმავლობაში, 2017 წლის იანვრიდან 2018 წლის დეკემბრამდე. რესპუბლიკური პარტიის წევრი, ის პირველი ინდოელი ამერიკელია, რომელიც საპრეზიდენტო კაბინეტში მსახურობს. 

ჰეილი დაიბადა ბამბერგში, სამხრეთ კაროლინაში და მიიღო ბუღალტერიის ხარისხი კლემსონის უნივერსიტეტში. ჰეილის ოჯახი ფლობდა ტანსაცმლის ბიზნესს, სადაც ის ბუღალტერად მუშაობდა. შემდგომში იგი ქალთა ბიზნესის მფლობელთა ეროვნული ასოციაციის პრეზიდენტად აირჩიეს. ჰეილის პოლიტიკური კარიერა დაიწყო  სამხრეთ კაროლინას წარმომადგენელთა პალატაში 2004 წელს არჩევით, სადაც ის სამი ვადით მსახურობდა. 2010 წელს, მისი მესამე ვადის განმავლობაში, იგი აირჩიეს სამხრეთ კაროლინას გუბერნატორად და 2014 წელს არჩევნებში მეორედ გაიმარჯვა .

ჰეილი იყო სამხრეთ კაროლინას პირველი ქალი გუბერნატორი, აშშ-ის ყველაზე ახალგაზრდა გუბერნატორი  და ინდური წარმოშობის მეორე გუბერნატორი (ლუიზიანის რესპუბლიკელი გუბერნატორის, ბობი ჯინდალის, შემდეგ).

ჰეილი იყო შეერთებული შტატების ელჩი გაეროში 2017 წლის იანვრიდან 2018 წლის დეკემბრამდე.

2017-2018 წლებში ჩრდილოეთ კორეის კრიზისის ფონზე ჰეილიმ დაადასტურა შეერთებული შტატების მზადყოფნა გამოიყენოს სამხედრო ძალა ჩრდილოეთ კორეის შემდგომი სარაკეტო გამოცდების საპასუხოდ. იგი იცავდა აშშ-ის ინტერესებს, განსაკუთრებით აშშ-ის მხარდაჭერას ისრაელისადმი უშიშროების საბჭოში,  და ხელმძღვანელობდა აშშ-ის გასვლას გაეროს ადამიანის უფლებათა საბჭოდან. მან საკუთარი ნებით დატოვა ელჩის თანამდებობა 2018 წლის 31 დეკემბერს 

ჰეილი არის 2024 წლის რესპუბლიკური პარტიის საპრეზიდენტო პრაიმერის კანდიდატი შეერთებული შტატების პრეზიდენტის პოსტზე 2024 წლის საპრეზიდენტო არჩევნებში . მან თავისი კამპანია 2023 წლის თებერვალში დაიწყო. 

## რესურსები ინტერნეტში 
* 
* საპრეზიდენტო კანდიდატობის წამოყენების ვიდეო, 14 თებერვალი 2023
* 

## სქოლიო
კატეგორია:დაბადებული 20 იანვარი
კატეგორია:დაბადებული 1972
კატეგორია:ამერიკელი ქალი პოლიტიკოსები
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
ბონ-ჟეზუსი (რიუ-გრანდი-დუ-ნორტი)

**ბონ-ჟეზუსი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში.

2010 წლის მონაცემებით, მოსახლეობა 9 440 ადამიანს შეადგენდა, მოსახლეობის სიმჭიდროვე 77.35 კმ²-ზე. ფართობი 122 038 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
Take-Two Interactive-ის ვიდეო თამაშების სია

მინი|250პქ|კომპანიის ლოგო
Take-Two Interactive არის ამერიკული ვიდეო თამაშების გამომცემელი კომპანია, დაარსებული 1933 წელს. კომპანია წარსულში მართავდა რამდენიმე კომპანიას, მათ შორის Gathering of Developers, Global Star Software, Gotham Games, Take-Two Publishing, TalonSoft და TDK Mediactive. დღესდღეობით ის თამაშებს უშვებს 2K-ის სახელით ცნობილი ბრენდების, (2K Games, 2K Play, და 2K Sports), და Social Point-ისა და Rockstar Games-ის მეშვეობით. კომპანია ფლობს რამდენიმე კარგად ცნობილ ფრენჩაიზსს: „*BioShock*“, „*Borderlands*“,  „*Civilization*“, „*Grand Theft Auto*“, „*Mafia*“, „*Manhunt*“, „*Max Payne*“, „*NBA 2K*“, „*Red Dead*“, „*WWE 2K*“, და „*XCOM*“..

## თამაშების სია 
## სქოლიო
კატეგორია:Take-Two Interactive
კატეგორია:ვიდეო თამაშების სიები კომპანიების მიხედვით
ჰაია ბინტ ალ-ჰუსეინი

**ჰაია ბინტ ალ-ჰუსეინი** (; დ. 3 მაისი 1974, ამანი, იორდანია) — იორდანიის მეფე ჰუსეინის და მისი მესამე ცოლის — დედოფალი ალიას ქალიშვილი, მეფე აბდულა II-ის ნახევარი და. პრინცესა ჰაია არაბთა გაერთიანებული საამიროების პრემიერ-მინისტრის, შეიხ მოჰამედ ბინ რაშიდ ალ მაკტუმის მეოთხე და უმცროსი მეუღლეა. იგი არის მუჰამედის 41-ე თაობის პირდაპირი შთამომავალი, რადგან ის დაიბადა ჰაშიმიდების ოჯახში (რომლებიც იორდანიას 1921 წლიდან მართავენ).

ინგლისში ოქსფორდის უნივერსიტეტის კურსდამთავრებული, პრინცესა ჰაია საყოველთაოდ ცნობილი ცხენოსანია, რომელიც იორდანიაში ასპარეზობდა ცხენოსნობის საერთაშორისო კონკურსში და არის საცხენოსნო სპორტის საერთაშორისო ფედერაციის ორგზის პრეზიდენტი (FEI). გარდა ამისა, პრინცესა ჩართულია სხვადასხვა საქველმოქმედო საქმიანობაში.

## განათლება 
პრინცესა ჰაია სწავლობდა ბრიტანეთში, სადაც ის ესწრებოდა ბადმინტონის სკოლას ბრისტოლში, ბრაიანსტონის სკოლას დორსეტში და მოგვიანებით წმინდა ჰილდას სკოლას, ასევე აქვს დამთავრებული ოქსფორდის უნივერსიტეტი, სადაც მიიღო ბაკალავრის ხარისხი ფილოსოფია, პოლიტიკისა და ეკონომიკაში.

## ქორწინება 
2004 წლის 10 აპრილს, პრინცესა ჰაია ცოლად გაყვა დუბაის ემირს შეიხ მოჰამედ ბინ რაშიდ ალ მაკტუმს ამანში, იორდანიის დედაქალაქში.

2007 წლის 2 დეკემბერს დუბაიში, პრინცესა ჰაიას შეეძინა თავისი პირველი შვილი, შეიხა ჯალილა ბინტ მოჰამედ ბინ რაშიდ ალ მაკტუმი. ბავშვის დაბადება დაემთხვა 2 დეკემბერს, არაბთა გაერთიანებული საემიროების 36-ე ეროვნულ დღეს. 2012 წლის 7 იანვარს მას მეორე შვილი ეყოლა, შეიხი ზაიედ ბინ მოჰამედ ბინ რაშიდ ალ მაკტუმი.

## ჯილდოები 
### ეროვნული 
* : რაინდის უზენაესი ორდენი, სპეციალური კლასი
* : ალ-ჰუსეინის ბრწყინვალების მე-2 კლასის მედლის მიმღები

### საგარეო 
* : საპატიო ლეგიონის ორდენის ოფიცერი

### ჯილდო 
;გაერო

2015 შიმშილის გმირის ჯილდო, გაეროს მსოფლიო სასურსათო პროგრამა, დავოსი, შვეიცარია, (22 იანვარი 2015)

## წინაპრები 

## რესურსები ინტერნეტში
*ოფიციალური საიტი
*Tkiyet Um Ai ოფიციალური საიტი

## სქოლიო
კატეგორია:დაბადებული 3 მაისი
კატეგორია:დაბადებული 1974
კატეგორია:არაბი დედოფლები
კატეგორია:ცოცხალი ადამიანები
მიგულინსკაიის მღვიმეები

**მიგულინსკაიის მღვიმეები** () — ცარცული ეპოქის ორი მღვიმე, მდებარეობს დონის როსტოვის ვერხნედონის რაიონის სოფელ მიგულინსკაიის ახლოს, მდინარე დონის მარჯვენა ნაპირზე. 

## ისტორია 
მკვლევრები ფიქრობენ, რომ მიგულინსკაიის მღვიმეები უფრო ძველია, ვიდრე თავად მიგულინსკაია, რომლის ასაკიც შეადგენს ექვს საუკუნეს ან შეიქმნა იმავე წელს როდესაც სოფელი, ხოლო პირველი კელიები ჩამოყალიბდა თათარ-მონღოლთა ბატონობის პერიოდში.  მონასტერი მიწისქვეშ და არა ზედაპირზე უნდა აშენებულიყო მხოლოდ ერთი მოსაზრებით - უსაფრთხოების გამო, იგი კარგი თავდაცვითი ნაგებობა იქნებოდა მტრების თავდასხმის პერიოდში. 

გარდა ამისა, ის შეიძლება ყოფილიყო თავშესაფარი. არსებობს ლეგენდა და მტკიცებულებები, რომ არსებობდა გვირაბი, რომლის მეშვეობითაც შესაძლებელი იყო მდინარე დონის მეორე მხარეს გადასვლა. დროთა განმავლობაში მონასტერი დაინგრა არასასიამოვნო გარე ფაქტორების გამო. 

ზუსტი თარიღი თუ როდის დასახლდნენ მღვიმეში ბერები, ცნობილი არ არის, თუმცა 1700 წელს ისინი აქ უკვე იყვნენ. XX საუკუნის დასაწყისში გამოქვაბულში ცხოვრობდა ორი განდეგილი ბერი, რომელთაგან ერთ-ერთი 1920-იან წლებშიც აქ რჩებოდა. XXI საუკუნის დასაწყისში ჯგუფმა, რომლის შემადგენლობაშიც შედიოდნენ როსტოვის ალპინიზმის ფედერაციის სპელეოლოგები და ჟურნალისტი ქალი, ჩაატარა საკუთარი კვლევა.

## აღწერა 
მიგულინსკაიის მღვიმეების შემადგენლობაში შედის ძველი და ახალი მღვიმე. ოდესღაც აღნიშნული მღვიმეები დაკავშირებული იყო, მაგრამ ახლა გასასვლელი დანგრეულია და ერთი მღვიმიდან მეორეში გადასასვლელად მიწის ზემოთ ამოსვლაა საჭირო. მღვიმეებში შესასვლელი ძალზედ ვიწროა, რაც ალბათ გამოწვეულია იმით, რომ დაცული ყოფილიყო გარე სამყაროსაგან. რამდენიმე ადგილას დატანებულია სათოფურები. გამოქვაბულის კორიდორები დაქანებულია 20 გრადუსით. დერეფნების სიგანე 0,8 მეტრიდან 1,2 მეტრამდეა, ხოლო სიმაღლე  1,8 მეტრიდან 2 მეტრამდე.  მღვიმეების სახელწოდება, ახალი და ძველი, პირობითია, რადგან ორივე მღვიმე ერთ პერიოდშია შექმნილი. ახალი მღვიმე ერთ-ერთ მათგანს ეწოდა მხოლოდ იმიტომ, რომ მოგვიანებით აღმოაჩინეს.
 
### ძველი მღვიმე 
ძველი მღვიმის შესასვლელთან, რომელიც ფლატეზეა, მივყავართ კლდის ბილიკს. ფლატეს სიღრმეა 80 მეტრი. შესასვლელი მდებარეობს მდინარის დონიდან 30 მეტრზე. მღვიმემდე მისასვლელი გზის საერთო სიგრძეა 120 მეტრი. მკვლევარები გამოყოფენ 3 დერეფანს, რომელთაგან ერთ-ერთში 5 კელიაა. კედლებზე შემონახულია წარწერები, მათ შორის საეკლესიო სლავურ ენაზე. წარწერები შესრულებულია ნახშირით. კედელშო მოწყობილია ნიშები ხატებისათვის. ცალკე ოთახში არის ჭა, რომლის წყალიც თეთრი შეფერილობისაა კირქვის გამო. XXI საუკუნის დასაწყისში აქ წყალი უკვე აღარ იყო. ჭის დიამეტრი იყო 1 მეტრი, ხოლო სიღრმე ოდნავ მეტი.

გამოქვაბულის სხვა დერეფნებშიც გვხვდება წარწერები, რომლებიც შესრულებულია 1906, 1918 და 1930 წლებში. ასევე შეიცავს გვიანი პერიოდის წარწერებს, ძირითადად სახელებს, გვარებს და თარიღებს.

### ახალი მღვიმე 
ახალი მღვიმე მდებარეობს ძველი მღვიმიდან 50 მეტრის დაშორებით. მისი შესასვლელი მცირე ზომისაა, მაგრამ ინტერიერი უფრო დიდია ვიდრე ძველი მღვიმისა. შემონახულია რამდენიმე მოჩუქურთმებული ფანჯარა. მღვიმის ტემპერატურა არ აღემატება 10 გრადუსს. მღვიმის კედელზე გამოსახულია ჯვარი.

## სქოლიო 
კატეგორია:რუსეთის მღვიმეები
კატეგორია:მღვიმეები ანბანის მიხედვით
ელიზავეტა (ბელცი)

**ელიზავეტა** () — სოფელი მოლდოვაში, ბელცის მუნიციპალიტეტში. მდებარეობს ზღვის დონიდან 93 მეტრზე. 2004 წლის მონაცემებით, მოსახლეობა  3 523 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ბელცის მუნიციპალიტეტი

## სქოლიო 
კატეგორია:ბელცის მუნიციპალიტეტის სოფლები
იმან ბინტ აბდულაჰი

**პრინცესა იმან ბინტ აბდულაჰი** (; დ. 27 სექტემბერი 1996, ამანი, იორდანია) — იორდანიის მეფე აბდულა II-ისა და დედაფალ რანია ალ-აბდულას მეორე შვილი და უფროსი ქალიშვილი.

## ადრეული ცხოვრება 
1996 წლის 27 სექტემბერს ამანში დაბადებული პრინცესა, იორდანიის მეფე აბდულასა და დედოფალი რანიას ქალიშვილია, ამავე დროს იმანი ჰაშიმიდების ოჯახის წევრია. ის მუჰამედის 42-ე თაობის შთამომავალია. მისი პაპა იორდანიის ყოფილი მეფე ჰუსეინია, ხოლო ბებია ინგლისში დაბადებული დედოფალი მუნა იყო, რომელიც ჰუსეინის მეორე ცოლი იყო. იმანს ჰყავს ერთი უფროსი ძმა, პრინცი ჰუსეინი და ორი უმცროსი და სალმა და ძმა ჰაშემი.

## განათლება 
პრინცესა იმანი დაესწრო ამანის საერთაშორისო აკადემიას (IAA). 2014 წლის 4 ივნისს, მან დაამთავრა IAA და დაჯილდოვდა სკოლის საუკეთესო ატლეტის წოდებით. ამჟამად პრინცესა სწავლობს ვაშინგტონის ჯორჯთაუნის უნივერსიტეტში, სადაც მისი ძმა ჰუსეინიც სწავლობს.

2010 წლის 19 ივნისს, იმანი თავის მშობლებთან ერთად ესწრებოდა შვედეთის პრინცესა ვიქტორიას ქორწილს. პრინცესა ასევე სტუმრობდა მშობლებთან ერთად გაერთიანებულ სამეფოს, საფრანგეთს, იტალიას, ჩინეთსა და იაპონიას.

## წინაპრები 

## სქოლიო
კატეგორია:დაბადებული 27 სექტემბერი
კატეგორია:დაბადებული 1996
კატეგორია:იორდანიის პრინცესები
კატეგორია:ცოცხალი ადამიანები
კრეკინგი

[მინი|ვლადიმერ შუხოვის კრეკინგის ქარხანა [ბაქოში 1934 წელს.]]
**კრეკინგი** ( – გახლეჩა) — ნავთობისა და მისი ფრაქციების გადამუშავება, რომელსაც თან ახლავს მძიმე ნახშირწყალბადების გახლეჩა, აგრეთვე იზომერიზაცია და ახალი მოლეკულების სინთეზი ციკლიზაციის, პოლიმერიზაციის და კონდენსაციის შედეგად. კრეკინგი ძრავას საწვავის (კერძოდ, ბენზინის) და ქიმიური ნედლეულის მიღების ერთ-ერთი ძირითადი მეთოდია.

განასხვავებენ თერმულ და კატალიზურ კრეკინგს.
## თერმული კრეკინგი
თერმული კრეკინგის დროს მიმდინარე დაშლის რეაქციები მიმდინარეობენ თავისუფალ რადიკალური მექანიზმით. 470-540°C ტემპერატურისა და 40-60 ატმოსფერული წნევისას მიმდინარე თერმული კრეკინგით მიღებული პროდუქტები შეიცავს ბევრ უჯერ ნახშირწყალბადს, რომელთა შემცველი ბენზინი საჭიროებს შემდგომ გადამუშავებას. 500-600°C და დაბალი (რამდენიმე ატ) წნევის დროს მიმდინარე თერმული კრეკინგით, რომელსაც კოქსვასაც უწოდებენ, მძიმე პროდუქტებს (მაგ.,  გუდრონს) გარდაქმნიან უფრო მსუბუქ პროდუქტებად (გამოსავალი 60-70%), რომელთაგან შემდგომ ღებულობენ ძრავას საწვავს, აგრეთვე კოქსს (20%). კრეკინგის, რომელიც მიმდინარეობს 650-750°C-ზე და დაბალი წნევისას, უწოდებენ აგრეთვე პიროლიზსს, რომლის დროსაც მიირება 50%-მდე უჯერი ნახშირწყალბადების შემცველი აირი და არომატული ნაერთები.
## კატალიზური კრეკინგი
კატალიზური კრეკინგით ძირითადად ღებულობენ ბენზინისა და ნავთგაზოილის ფრაქციებს. კატალიზური კრეკინგის პროცესი თერმულზე უფრო სწრაფია, ამასთან გარდაქმნის პროდუქტებში ბევრია ნაჯერი ნახშირწყალბადი, რის გამოც მიღებული ბენზინი მაღალხარისხოვანია. ფართოდ გავრცელებულია კატალიზური კრეკინგი წყალბადის მონაწილეობით, ე.წ. ჰიდროკრეკინგი, რის შედეგად მიირება მაღალხარისხოვანი ძრავას საწვავი. ცნობილია აგრეთვე ჟანგვითი და ელექტროკრეკინგები.

## ლიტერატურა
## რესურსები ინტერნეტში
* Information on cracking in oil refining from howstuffworks.com 
* www.shukhov.org/shukhov.html &nbsp;— Vladimir Grigorievich Shukhov biography 

კატეგორია:ორგანული რეაქციები
გელა აფრასიძე

**გელა აფრასიძე**  (დ. 14 იანვარი, 1998, თბილისი) — საქართველოს მორაგბეთა ეროვნული ნაკრების წევრი. 2017 წლიდან თამაშობს ფრანგულ „მონპელიეში“ და საქართველოს ეროვნულ ნაკრებში. რაგბის 20 წლამდელთა 2017 წლის ჩემპიონატში აფრასიძე საქართველოს ოცწლამდელთა ნაკრების შემადგენლობაში თამაშობდა.

## სქოლიო
კატეგორია:ქართველი მორაგბეები
კატეგორია:დაბადებული 1998
კატეგორია:ცოცხალი ადამიანები
სალმა ბინტ აბდულაჰი

**პრინცესა სალმა ბინტ აბდულაჰი** (; დ. 26 სექტემბერი 1996, ამანი, იორდანია) — იორდანიის მეფე აბდულა II-ისა და დედაფალ რანია ალ-აბდულას მესამე შვილი და მეორე ქალიშვილი. პრინცესა სალმა ჰაშიმიდების ოჯახის წევრია და მაჰმადის 42-ე თაობის პირდაპირი შთამომავალია. იგი სწავლობს „IAA“-ში (ამანის საერთაშორისო აკადემია) და არის მეთერთმეტე კლასის მოსწავლე.

## წინაპრები 

## სქოლიო
კატეგორია:დაბადებული 26 სექტემბერი
კატეგორია:დაბადებული 2000
კატეგორია:იორდანიის პრინცესები
კატეგორია:ცოცხალი ადამიანები
პასაჟენი (რიუ-გრანდი-დუ-ნორტი)

**პასაჟენი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში.

2010 წლის მონაცემებით, მოსახლეობა 2 895 ადამიანს შეადგენდა, მოსახლეობის სიმჭიდროვე 70.24 კმ²-ზე. ფართობი 41 215 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ფაშიზმის მსხვერპლთა მემორიალი (ერიკოვსკი)

* 
**ფაშიზმის მსხვერპლთა მემორიალი** () — მემორიალური კომპლექსი, მდებარეობს ხუტორ ერიკოვსკში, დუბოვსკის რაიონი, როსტოვის ოლქი, რუსეთის ფედერაცია. 

## ისტორია 
მეორე მსოფლიო ომის პერიოდში გერმანელმა ფაშისტებმა სოფელ ერიკოვსკთან საბჭოთა ჯარისკაცებისთვის საკონცენტრაციო ბანაკი შექმნეს.

სამხედრო ტყვეების განადგურების მიზნით გერმანელა ფაშისტებმა ფრონტის ხაზთან შექმნეს მობილური საკონცენტრაციო ბანაკი, შემდეგ ეტაპზე შექმნეს სატრანზიტო ბანაკი („დულაგი“ — გერმანული სიტყვისაგან  „Durch lager“) რკინიგზის სადგურთან ახლოს. ერიკოვსკის ბანაკი მიეკუთვნებოდა დულაგების ჯგუფს და მას ეწოდებოდა „დულაგი-124“ და ეს იყო ნამდვილი საკონცენტრაციო ბანაკი. 

პირველი სამხედრო ტყვეები ბანაკში გაიგზავნა ოკუპაციიდან ძალიან მალევე. ხუტორში დაიწყო ბარაკების მშენებლობა. სამხედრო ტყვეებს ეძინათ ორიარუსიან ტახტებზე, რომლებიც წკნელებისგან იყო დამზადებული. ტყვეების დიდი ნაწილი ადგილების არ ქონის გამო პირდაპირ ქუჩაში იწვა. დაღუპულებს მარხავდნენ საერთო საფლავში, რომლის ზომაც იყო 6X4 მეტრზე. 

ბანაკში მუდმივად იყო აბანო, სადაც ტყვეებს შეეძლოთ დაბანვა, თუმცა აბანოდან არავინ დაბრუნებულა ცოცხალი. 

ბანაკის ხელმძღვანელობა სასტიკად ექცეოდა პატიმრებს. ერთხელ საბჭოთა ტყვეს ჩააცვეს გერმანელი სამხედრო მოსამსახურის ტანსაცმელი და გაწვრთნილი ძაღლი არც მიკარებია, მაგრამ როდესაც იმავე ტყვეს საბჭოთა ჯარისკაცის ფორმა ჩააცვეს ძაღლმა იგი დაგლიჯა. პატიმრებს დამწვარ მარცვლეულს აჭმევდნენ, რომელიც საბჭოთა ჯარისკაცებმა დაწვეს, რათა ხელში არ ჩავარდნოდათ გერმანელებს. სარდაფებში გამოკეტილი ჰყავდათ 200-ზე მეტი ტყვე, რომელთაგან უმეტესობას მჯდომარეს ან მდგომარეს ეძინათ. ერთ-ერთი ბარაკი წვიის შედეგად ჩამოიქცა და ცოცხლად დამარხა ყველა ტყვე. 

1942 წელს გერმანელებმა დაიწყეს სამხედრო ტყვეების ევაკუაცია. უკან დახევის დროს ტყვეები დაყვეს ოთხ ნაწილად და გადაიყვანეს სოფელ ზიმოვნიკში. 1943 წლის 1 იანვარს დუბოვსკის რაიონი გაათავისუფლეს ფაშისტებისაგან. დაავადებული და დასუსტებული ტყვეები გააგზავნეს ჰოსპიტალში სამკურნალოდ. 

ბანაკის არსებობის პერიოდში დაახლოებით 18 000 ადამიანი გააწამეს. ყოველდღიურად ბანაკში წამებისაგან, შიმშლისაგან და აუტანელი შრომისაგან იღუპებოდა 100-200 ადამიანი. დახვრიტეს 5 000 ადამიანი, მათ შორის დუბოვსკის რაიონის 46 მაცხოვრებელი. 

„დულაგი-124“-ის სამხედრო ტყვეების დაკრძალვის ადგილზე 1987 წელს დადგეს ფაშიზმის მსხვერპლთა მემორიალი, რომლის ავტორები იყვნენ ლენინგრადელი არქიტექტორები მ. ხადაძე და ი. სტეპანიუკი. მასთან ახლოს ააგეს მემორიალური პარკი. მემორიალის ძირითადი ნაწილი შედგება სამი სამხედრო ტყვის თეთრი გამოსახულებისაგან, რომლებიც ხელებით არიან დაკიდებულნი. მასთან ახლოს საკონცენტრაციო ბანაკის მავთულხლართებიანი კვარცხლბეკი დგას, რომელზეც წარწერაა:  ყოველწლიურად ძეგლის მიმდებარე ტერიტორიაზე იმართება მიტინგი, რომელიც ეძღვნება ფაშიზმზე გამარჯვების დღეს და დაღუპულთა ხსოვნას.

## რესურსები ინტერნეტში 
* Мемориал «Жертвам фашизма» 
* Мемориал «Жертвам фашизма» (на месте бывшего немецкого концлагеря)
* Мемориал на Викимапии

კატეგორია:როსტოვის ოლქის ძეგლები
ექსტრაკლასა

**ექსტრაკლასა** () — პროფესიონალური საფეხბურთო ლიგა პოლონური კლუბებისთვის. წარმოადგენს პოლონეთის უმაღლეს საფეხბურთო ლიგას. ჩემპიონატი დაარსდა 1926 წელს და მასში მონაწილეობას იღებს 16 გუნდი. სეზონი იწყება ივლისში და მთავრდება მომავალი წლის მაისში, ან ივნისში.

დაარსებიდან დღემდე, ექსტრაკლასაში სულ 80-მა კლუბმა ითამაშა, საიდანაც 16 გახდა ჩემპიონი. ჩემპიონატის ისტორიაში ყველაზე წარმატებული კლუბებია ზაბჟეს „გურნიკი“ და კრაკოვის „ვისლა“, რომლებმაც 14-ჯერ მოიგეს პოლონეთის ჩემპიონატები. 

მოქმედი ჩემპიონია პოზნანის „ლეხი“.

## ექსტრაკლასას ჩემპიონები
[right|thumb|ექსტრაკლასას პირველი ჩემპიონი – კრაკოვის [ვისლა კრაკოვი (საფეხბურთო კლუბი)|„ვისლა“ 1927 წელს.]]
right|thumb|ჩემპიონის ტიტული

## სტატისტიკა კლუბების მიხედვით 
## რესურსები ინტერნეტში 
*  , 
* 
* 
* 90minut.pl
* Poland - List of Champions

## სქოლიო 
კატეგორია:ექსტრაკლასა
კატეგორია:პოლონეთის საფეხბურთო ტურნირები
კატეგორია:პოლონეთის ფეხბურთი
კატეგორია:ეროვნული საფეხბურთო ჩემპიონატები
საბრძოლო დიდების მემორიალი (ზავეტნოე)

*  
**საბრძოლო დიდების მემორიალი** () — მემორიალური კომპლექსი, მდებარეობს სოფელ ზავეტნოეში, ზავეტინის რაიონი, როსტოვის ოლქი, რუსეთის ფედერაცია. ეძღვნება მეორე მსოფლიო ომის დროს სოფელ ზავეტნოეს გათავისუფლებისათვის დაღუპულ  ჯარისკაცებს. 

## ისტორია 
მეორე მსოფლიო ომის პერიოდში ზავეტინის რაიონის ტერიტორია ოკუპირებული იყო გერმანელი ფაშისტების მიერ. 1942 წლის აგვისტოდან 29 დეკემბრის ჩათვლით ზავეტინის რაიონის სოფელ ზავეტნოეში, ანჰარის ხევთან მოქმედებდა პარტიზანული დანაყოფი „განრისხებული დონი“.  იატაკქვეშეთში მოღვაწეობდა მრავალი ადგილობრივი მაცხოვრებელი. პარტიზანულ დანაყოფში იბრძოდა რაიონის მიწის განყოფილების აგრონომი ბორის თედორეს ძე კოროტკოვი. პარტიზანებმა დანიშვნიდან ერთი კვირის თავზე მოკლეს გერმანელების მიერ დანიშნული მამასახლისი. ნახევარი წლის შემდეგ კი გერმანელები გააძევეს სოფლისა და რაიონის ტერიტორიიდან. 

სოფელ ზავეტნოეს გათავისუფლებისათვის ბრძოლაში, რომელიც დასრულდა 1942 წლის 28 დეკემბერს, დაიღუპნენ სტალინგრადის მექანიზირებული კორპუსის მე-3 გვარდიის 26-ე სატანკო ბრიგადის მამაცი მეთაური ნ. ა. დოროშენკო, 256-ე სატანკო ბრიგადის მეთაური კ. ლ. პანჩენკო და სხვა მერძოლები.  

მათი დაკრძალვის ადგილზე რაიონულ ცენტრ ზავეტნოეში გაიხსნა მემორიალი. გმირების სახელები ეწოდა ქუჩებს სოფელ ზავეტნოეში.

თავის დროზე სოფლის მაცხოვრებლების ინიციატივით სკკპ რკპ-ს შეხვედრაზე მიიღეს გადაწყვეტილება  მებრძოლი განმათავისუფლებლების მემორიალის მშენებლობის შესახებ. ქალაქ სტავროპოლის, არქიტექტორ გ. დ. ლომანოვის ხელოვნების სტუდიაში მოქანდაკე ფ. ი. პრეტიატკომ  შექმნა ძეგლის თაბაშირის მაკეტი და გადასცა საზოგადოებას განხილვისათვის. სოფელ ზავეტნოეს მოსახლეობამ მაკეტი მოიწონა. 

საბრძოლო დიდების მემორიალის მშენებლობა დაიწყეს  სოფლის მოსახლეობის სახსრებით 1969 წელს და საზეიმოდ გაიხსნა 9 მაისი9 მაისს სოფლის ცენტრში, პიონერთა სასახლის ახლოს ფაშიზმზე გამარჯვების 34-ე წლისთავზე. მემორიალი შედგება ორი სტელისაგან, ერთ-ერთ სტელასთან ზურგით დგას ჯარისკაცი, რომელსაც ხელში ავტომატი უჭირავს. მეორე მხარეს სტელასთან დგას ძველი დროის რუსი ჯარისკაცი.

1973 წლის 9 მაისს  მემორიალის საძმო სასაფლაოში დაასაფლავეს  კიდევ 34 მებრძოლი. მემორიალის ფილაზე ჩამოწერილია სოფლის განთავისუფლებაში დაღუპული მებრძოლების  გვარები. მათ შორისაა: პანჩენკო კონსტანტინე, სტარკოვი ვლადიმირ, კოროტკოვი ბორის, დოროშკევიჩი ნიკოლაი და სხვა.

## რესურსები ინტერნეტში 
* სოფელი ზავეტნოე.
* მემორიალური დაფა
* საბრძოლო დიდების მემორიალი 
* მემორიალი ვიკიმაპიაზე

## სქოლიო 
კატეგორია:როსტოვის ოლქის ძეგლები
მანსურ-მირზა ყაჯარი

**მანსურ-მირზა ყაჯარი** (; დ. 30 ნოემბერი, 1869, თბილისი — გ. 1931, ბაქო) — ირანის უფლისწული.

მანსური დაიბადა 1869 წლის 30 ნოემბერს, საქართველოს დედაქალაქ თბილისში. მამამისი იყო ბაჰმან მირზა ყაჯარის შვილის, ხანბაბა მირზას ვაჟი, ხოლო დედამისი- მირზა ფათალი ახუნდოვის ასული, სეირაბია ხანუმი.

გარდაიცვალა 1931 წელს, ბაქოში.

## ლიტერატურა
• Ənvər Çingizoğlu, Qacarlar və Qacar kəndi, Bakı, “Şuşa”, 2008, 334 səh.

კატეგორია:ყაჯართა დინასტიის უფლისწულები
კატეგორია:დაბადებული 30 ნოემბერი
კატეგორია:დაბადებული 1869
კატეგორია:გარდაცვლილი 1931
კატეგორია:წმინდა ანას II ხარისხის ორდენის კავალრები
კატეგორია:წმინდა ანას IV ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
კატეგორია:ბაქოში გარდაცვლილები
ჯუღაშვილი

საკუთარი სახელი **ჯუღაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ბესარიონ ჯუღაშვილი — იოსებ სტალინის მამა
* იაკობ ჯუღაშვილი — საბჭოთა სამხედრო პირი
* იოსებ ჯუღაშვილი (სტალინი) — რევოლუციონერი, საბჭოთა პოლიტიკური, სამხედრო და პარტიული მოღვაწე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
წმიდა გიორგის ოქროს ორდენი

**„წმიდა გიორგის ოქროს ორდენი“** — საქართველოს სამოციქულო ავტოკეფალური მართლმადიდებელი ეკლესიის უმაღლესი ჯილდო, ორდენი, რომლითაც ჯილდოვდებიან საქართველოს ეკლესიის ისტორიის, მეცნიერების, განათლების, კულტურის, ლიტერატურის, ხელოვნების და სხვა დარგებში შეტანილი განსაკუთრებული პიროვნული წვლილისათვის. აგრეთვე ჯილდოვდებიან საგანმანათლებლო დაწესებულებები.

## ორდენის მფლობელები
ორდენით დაჯილდოვებულები არიან საქართველოს სამოციქულო ეკელსიის მეთაური, წმიდა სინოდის წევრები, სხვადასხვა იერარქიის სასულიერო პირები, აგრეთვე სხვადასხვა სფეროში მოღვაწე საერო პირები, მათ შორის:
* ილია II
* გურამ დოჩანაშვილი
* ელდარ შენგელაია
* სერგო ვარდოსანიძე
* ეთერ ქემერტელიძე
* თამაზ გამყრელიძე
* მარიამ ლორთქიფანიძე
* როინ მეტრეველი
* როლანდ ახალაია
და სხვები.

## რესურსები ინტერნეტში
* საქართველოს საპატრიარქოს საიტი 

## სქოლიო
კატეგორია:საქართველოს მართლმადიდებელი ეკლესიის ჯილდოები